આ અંગે પ્રાપ્ત વિગતો અનુસાર માળીયા હાટીના તાલુકાના કડાયા ગામે ગામની સીમમાં ભાગો રાખી રહેતા નરેન્દ્રભાઈ ડાહ્યાભાઈ મજેઠીયા (ઉવ ૩૬) રાત્રિના સમયે વાડીએ ખુલ્લામાં સુતા હતા તે દરમિયાન એક ખૂંખાર દીપડાએ હુમલો કરી દેતા નરેન્દ્રભાઈએ રાડારાડી કરી મૂકી હતી જેના કારણે દીપડો તો નાસી છૂટયો હતો પરંતુ એ દરમિયાન નરેન્દ્રભાઈ ને પેટ અને હાથના ભાગે દીપડાએ ગંભીર ઇજાઓ કરી દીધેલ હોવાથી નરેન્દ્ર ભાઈને લોહી લુહાણ હાલતમાં પ્રથમ માળિયા અને બાદમાં જૂનાગઢ ખાતે વધુ સારવાર માટે ૧૦૮ દ્વારા લાવવામાં આવ્યા હતા.